Paindliku töökorralduse puhul tuleks rääkida hoopis ressursside otstarbekamast kasutamisest, efektiivsuse tõstmisest ja innovatiivsusest, jäi kõlama tööandjate organisatsioonide rahvusvahelise projekti   konverentsil Prahas.    Majanduslikust seisukohast ähvardab Eestit kaks ohtu - ülereguleerimine, mille tõttu ei saa tööjõudu kasutada vastavalt töömahule, ning võtmeoskuste raske kättesaadavus ehk kvalifitseeritud tööjõu puudus. Kuigi tööandjad vajavad paindlikkust, et tööd oleks võimalik korraldada vastavalt tellimusele, vajavad nad ka turvalisust, et kindlustada endale vajalik tööjõud vajalikul ajal ja kohas.    Majanduskasvu perioodil oli juhuseid,  kus ehitusobjektid jäid pooleli, kuna töötajad olid üleöö otsustanud Soome tööle minna. Paindlik ja mobiilne - kas pole?